КъБР-м и щIыналъэр къызэрымыкIуэ щытыкIэхэм ящыхъумэнымкIэ программэ зэхалъхьащ
2017 гъэм къэхъуа гузэвэгъуэхэм республикэм кърата хэщIыныгъэр сом мелардитI и уасэ мэхъу
Республикэм и Iэтащхьэ КIуэкIуэ Юрий и унафэкIэ зэхалъхьащ КъБР-м и щIыналъэу нэхъ шынагъуэ здэщыIэ псори къызэрымыкIуэ щытыкIэхэм ящыхъумэным теухуа программэ къуэдзэ. Иджыпсту абы федеральнэ IэнатIэм щыхоплъэ.
2017 гъэм и дыгъэгъазэ мазэм Къэбэрдей-Балъкъэрым и Iэтащхьэм жиIауэ щытащ къызэрымыкIуэ щытыкIэхэм я лъэужьхэр гъэкIуэдыжыным тригъэкIуэдэн папщIэ республикэм илъэситIым къриубыдэу сом мелуан 80 къызэрыратынур. Нэхъ япэкIэ, жэпуэгъуэ мазэм, Урысей Федерацэм и Президент Путин Владимир республикэм и Iэтащхьэм и пщэ кърилъхьат щIыналъэм къызэрымыкIуэ щытыкIэхэм ящыхъумэнымкIэ программэ къуэдзэр Урысей Федерацэм цIыхухэмрэ щIыналъэхэмрэ къызэрымыкIуэ щытыкIэхэмкIэ ящыхъумэнымкIэ и къэрал программэм хэгъэхьэным елэжьыну.
Федеральнэ хъыбарегъащIэ агентствэхэм къатахэм япкъ иткIэ
КъБР-м и Iэтащхьэмрэ Правительствэмрэ я пресс-IуэхущIапIэм игъэхьэзыращ.
